Universiti Valencia

Universiti Valencia, dipendekkan kepada UV, ialah universiti penyelidikan awam yang terletak di bandar Valencia, Sepanyol. Ia adalah salah satu universiti tertua di Sepanyol, dan yang tertua dalam Komuniti Valencia. Ia dianggap sebagai salah satu institusi akademik terkemuka Sepanyol.

Universiti ini diasaskan pada 1499, dan kini mempunyai kira-kira 55,000 pelajar. Kebanyakan kursus diajar dalam bahasa Sepanyol, namun rancangan mereka adalah untuk menambah bilangan kursus yang tersedia dalam bahasa Valencia dan Inggeris.

Ia terletak di garis dasar Sepanyol Mediterranean, yakni di bandar Valencia selaku ibu kota dan bandar paling ramai penduduk di komuniti autonomi Valencia, dan bandar ketiga terbesar di Sepanyol, dengan populasi 829,705 orang pada 2014. Salah satu kampusnya terletak di kawasan metropolitan Valencia, dalam majlis perbandaran Burjassot dan Paterna.

 Kampus 
Universiti Valencia mempunyai tiga kampus bandar utama yang terletak di bandar Valencia dan di Burjassot-Paterna, dan beberapa bangunan dan kemudahan lain di pusat bandar Valencia, seperti Bangunan Bersejarah, Taman Botani, Istana Cerveró, Rektorat dan lain-lain, dan balai cerap astronomi yang terletak di bandar Aras de los Olmos.

 Kampus Burjassot menempatkan kolej Biologi, Farmasi, Fizik, Kimia, Matematik dan Pusat Pengajian Kejuruteraan.
 Kampus Avenida de Blasco Ibañez memiliki Sekolah Perubatan dan Pergigian, Falsafah dan Sains Pendidikan, Psikologi, Geografi dan Sejarah, Falologi dan Terjemahan dan Komunikasi, Pendidikan Jasmani, Fisioterapi dan Kejururawatan.
 Kampus ketiga, Tarongers, menempatkan Sekolah Undang-Undang, Ekonomi dan Perniagaan, Sains Sosial, dan baru-baru ini, Sekolah Latihan Guru Rendah yang berpindah dari lokasi sebelumnya berhampiran Kampus Blasco Ibañez.

kiri|thumb| Taman Botani Valencia yang ditadbir universiti
Universiti Valencia mempunyai 18 sekolah dan fakulti yang terletak di tiga kampus utamanya. Setiap satu memperuntukkan jabatan akademik yang berbeza dan menawarkan program sarjana muda, sarjana rasmi dan PhD.

 Rujukan 

 Pautan luar 


Kategori:Koordinat pada Wikidata
Kategori:Universiti dan kolej di Sepanyol